Lav et referat af nedenstående tekst:

Tekst:
Opdatering: Manden er nu fundet af Nordjyllands Politi Den 8. oktober kunne politiet oplyse i en pressemeddelelse, at manden var meldt savnet, og nye oplysninger i sagen får nu endnu en gang politiet til at henvende sig til offentligheden. - Det viser sig nemlig, at eftersøgte tidligere har boet i en årrække i det område, hvor hans bil, en metalblå Skoda Fabia, blev fundet, fortæller leder af politiets efterforskning, politikommissær Mikkel Mitchell. Bilen blev fundet parkeret på Gammel Strandvej i Aalborg natten til fredag den 9. oktober 2020, og eftersøgte har boet i området fra 2000-2013 – nærmere bestemt på Brohusgade, oplyser Politiet i en pressemeddelelse. - Derfor kan vi ikke udelukke, at han har taget ophold i det område. Og vi opfordrer beboere i området omkring Brohusgade til at kigge en ekstra gang i deres skure, kælderum og lignende, siger politikommissær Mikkel Mitchell, der oplyser, at politiets efterforskning i sagen fortsætter, og at man blandt andet leder i området, ligesom man har dykkere i vandet. Sagen opsummeret Manden blev sidst set ved forældrenes bopæl i Gistrup. Denne forlod han torsdag nat mellem 01.00 og 09.00 i nedtrykt sindstilstand. Han kørte derfra i en metalblå Skoda Fabia, som natten til fredag blev fundet parkeret på Gammel Strandvej. Da bilen holdt parkeret tæt ved Aalborg havnefront, valgte Nordjyllands Beredskab at sætte en dykkeraktion i gang for at lede efter den forsvundne mand, dog uden held. Politiet vi gerne i kontakt med vidner og personer, der har set Jesper efter han forsvandt, samt personer der kunne have oplysninger om Jespers nuværende opholdssted. De opfordrer derfor fortsat borgere til at rette henvendelse på telefon 1-1-4 ved yderligere informationer i sagen.

Referat:
Nye oplysninger i sagen om en forsvunden mand har endnu en gang fået politiet til at henvende sig til borgerne.